turjo4nis/wikipedia-bn-dump-20250701 huggingface dataset:
মানিকজোড়

মানিকজোড় একদল বিশালাকায় লম্বা পদযুক্ত পানিকাটা পাখি যাদের সবার ভারি, শক্ত ও মোটা চঞ্চু রয়েছে। এসব পাখিদের সবাই সাইকোনিডি গোত্রের অন্তর্গত। সাইকোনিডি গোত্রটি সাইকোনিফর্মিস বর্গের অন্তর্ভুক্ত একমাত্র গোত্র। অ্যান্টার্কটিকা ছাড়া পৃথিবীর সর্বত্রই এদের দেখা যায়।

Systematics

জীবিত মানিকজোড়সমূহ 
 Genus Mycteria
 দুধসাদা মানিকজোড়, Mycteria cinerea
 হলদেঠুঁটি মানিকজোড়, Mycteria ibis
 রাঙা মানিকজোড়, Mycteria leucocephala
 কেঠো মানিকজোড়, Mycteria americana
 Genus Anastomus
 এশীয় শামুকখোল, Anastomus oscitans
 আফ্রিকান শামুকখোল, Anastomus lamelligerus
 Genus Ciconia
 আব্দিমের মানিকজোড়, Ciconia abdimii
 ধলাগলা মানিকজোড়, Ciconia episcopus
 স্টর্মের মানিকজোড়, Ciconia stormi
 মাগুয়ারি মানিকজোড়, Ciconia maguari
 উদয়ী মানিকজোড়, Ciconia boyciana (formerly in C. ciconia)
 ধলা মানিকজোড়, Ciconia ciconia
 কালো মানিকজোড়, Ciconia nigra
 Genus Ephippiorhynchus
 কালাগলা মানিকজোড়, Ephippiorhynchus asiaticus
 গোদাঠুঁটি মানিকজোড়, Ephippiorhynchus senegalensis
 Genus Jabiru
 জ্যাবিরু, Jabiru mycteria
 Genus Leptoptilos
 মদনটাক, Leptoptilos javanicus
 হাড়গিলা, Leptoptilos dubius
 ম্যারাবু মদনটাক, Leptoptilos crumeniferus

ফসিল মানিকজোড়সমূহ

আরও পড়ুন 
 Friedwald, Will & Beck, Jerry (1981): The Warner Brothers Cartoons. Scarecrow Press Inc., Metuchen, N.J..

বহিঃসংযোগ 
 Scott MacDonald, "The Stork" emblematic uses
 মানিকজোড়  Image documentation
 Stork videos on the Internet Bird Collection

 
 

শ্রেণিবিন্যাস অনুযায়ী পাখি
সাধারণ নাম অনুযায়ী পাখি
জন অ্যাডওয়ার্ড গ্রে কর্তৃক নামকরণকৃত ট্যাক্সা
সাইকোনিডি
কালো শ্রেষ্ঠত্ববাদ

কালো শ্রেষ্ঠত্ববাদ এমন একটি ধারণা যেখানে অন্যান্য বিভিন্ন বর্ণের জনগোষ্ঠীর তুলনায় কালো বর্ণের জনগণকে "শ্রেষ্ঠ" বলে বিবেচনা করা হয়।

কালো শ্রেষ্ঠত্ববাদ তত্ত্ব 
কালোদের শ্রেষ্ঠ বর্ণ হিসেবে ধারণা প্রদানকারী যেবস তত্ত্ব বর্তমানে প্রচলিত আছে তার সবগুলোই গত কয়েক দশকে প্রচারিত; প্রাচীন তত্ত্বগুলো বর্তমানে আর প্রচলিত নয়। বর্তমানে যেসব তত্ত্ব প্রচলিত সেগুলোর কোন কোনটিতে দাবী করা হয় যে, এর তত্ত্বগত মূল হচ্ছে: অন্য বর্ণের লোক অপেক্ষা এই বর্ণের লোকদেরকে পছন্দ করা হয়েছে ধর্মীয় মতেই; যেমন: নেশন অব ইসলাম বা কালো ইসরায়েলিটস-এ। আবার, অন্য স্থানে দাবী করা হয় অতিরিক্ত পার্থিব স্বত্বভোগের; যেমন ন্যুওয়াউবিয়ানরা বা নেশন অব ইসলাম। কালোদের বিষয়ক বিভিন্ন গবেষণা ও আলোচনায় দুটি বিষয় আলোচিত হয়ে থাকে; মেলানিন তত্ত্ব এবং আফ্রিকাকেন্দ্রিকতা / বৈশ্বয়িক প্যান-আফ্রিকাবাদ।

মেলানিন তত্ত্ব 
কালো শ্রেষ্ঠত্ববাদ ধারণার সমর্থকরা মেলানিন তত্ত্বকে বিশ্বাস করে থাকেন। এই তত্ত্বর মূল কথা হচ্ছে যে, ত্বকের কালোত্ব মেলানিনের স্তরের কারণে বুদ্ধিমত্ত্বা ও আবেগ নির্ভর ও সংবেদশশীল হয়। এই তত্ত্বটি কিছু আফ্রিকান আমেরিকা প্রচার করেছেন বলে দাবী করা হয়।

ধরণার প্রসারে / নির্ভর করে গড়ে ওঠা সংগঠন (বর্তমানে কার্যকর)

নেশন অব ইসলাম

নিউ ব্লাক প্যান্থার পার্টি

ইউনাইটেড ন্যুওয়াউবিয়ান নেশন্স অব মুরস্‌

ট্রিবু কা

অন্যান্য দল

নেশন অব ইয়াহয়ুহ

বুবু শান্তি

সাদা শ্রেষ্ঠত্ববাদীতা দলের সাথে শখ্যতা

আরও জানতে 

 সাদা শ্রেষ্ঠত্ববাদীতা
 আফ্রিকাকেন্দ্রীকতা
 কালো স্বতন্ত্রবাদীতা
 সেমেটিক-বিরোধী
 মেলানিন
 মেলানিন তত্ত্ব
 বর্ণ ও বুদ্ধিমত্ত্বা
 বর্ণবাদ
 শ্রেষ্ঠত্ববাদ
 ঘৃণাবাদী দল
 কালো জাতীয়তাবাদ
 ব্লাক পাওয়ার
 ব্লাক পাওয়ার - মাউরী গ্যাং

তথ্যসূত্র

বহিঃসংযোগ 
 Scientists Find A DNA Change That Accounts For White Skin (Washington Post Staff Writer - Friday, December 16, 2005; A01) Biotechnology
 Magic Melanin: Spreading Scientific Illiteracy to Minorities (CSICOP article on melanin theory and associated pseudoscience)
 Institute for the Study of Academic Racism (ISAR): African American Racism in the Academic Community
 Annual World Melanin Conference
 TIME Magazine Teaching Reverse Racism 
 Uncommon Ground: The Black African Holocaust Council and Other Links Between Black and White Extremists

কালো শ্রষ্ঠত্ববাদ
আফ্রিকান আমেরিকান
কালো আফ্রিকান জনগণ
বর্ণবাদ
আফ্রিকান ও কৃষ্ণাঙ্গ জাতীয়তাবাদ
রাজনৈতিক তত্ত্ব
রাজনীতি ও বর্ণ
আয়মোরে মোরেইরা

আয়মোরে মোরেইরা (; ২৪ এপ্রিল ১৯১২ – ২৬ জুলাই ১৯৯৮) একজন ব্রাজিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার ১৫ বছরের খেলোয়াড়ি জীবনের অধিকাংশ সময় বোতাফোগো এবং ব্রাজিল জাতীয় দলের হয়ে গোলরক্ষক হিসেবে খেলেছিলেন।

১৯৩২–৩৩ মৌসুমে, ব্রাজিলীয় ফুটবল ক্লাব আমেরিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র দুই মৌসুম অতিবাহিত করেছিলেন। অতঃপর ১৯৩৪–৩৫ মৌসুমে তিনি পালমেইরাসে যোগদান করেছিলেন। পালমেইরাসে দুই মৌসুম অতিবাহিত করার পর বোতাফোগোর সাথে চুক্তি স্বাক্ষর করেছিলেন। পরবর্তীকালে, তিনি ফ্লুমিনেন্সের হয়ে খেলেছিলেন। ১৯৪১–৪২ মৌসুমে, তিনি পুনরায় বোতাফোগোয় যোগদান করেছিলেন; বোতাফোগোর হয়ে পাঁচ মৌসুম খেলার পর তিনি অবসর গ্রহণ করেছিলেন।

আয়মোরে ১৯৩২ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ৩২ ম্যাচে অংশগ্রহণ করেছিলেন।

প্রারম্ভিক জীবন 
আয়মোরে মোরেইরা ১৯১২ সালের ২৪শে এপ্রিল তারিখে ব্রাজিলের মিরাসেমায় জন্মগ্রহণ করেছেন এবং সেখানেই তার শৈশব অতিবাহিত করেছেন। জেজে মোরেইরা এবং আয়ার্তন মোরেইরা নামে তার দুই ভাই ছিল, তারাও ব্রাজিলীয় ফুটবলের সফলতম কোচ হিসেবে মর্যাদা পেয়েছিলেন।

ক্লাব ফুটবল 
আয়মোরে ফুটবল খেলায় ডান পার্শ্বীয় আক্রমণভাগের খেলোয়াড় হিসেবে খেলা শুরু করেছিলেন, তবে কিন্তু খুব শীঘ্রই তিনি তার মত পরিবর্তন করে গোলরক্ষকের ভূমিকায় অবতীর্ণ হয়েছিলেন। আমেরিকা, পালমেইরাস এবং বোতাফোগো দলে ১৯৩৬ থেকে ১৯৪৬ সাল পর্যন্ত খেলেছিলেন। এরপর তিনি ব্রাজিল জাতীয় দলে অন্তর্ভুক্ত হয়েছিলেন।

ম্যানেজার 
খেলোয়াড়ি জীবন থেকে অবসর নিয়ে তিনি সফলতম কোচ হয়েছিলেন। ব্রাজিলের কোচ হয়ে তিনি চিলিতে অনুষ্ঠিত ১৯৬২ ফিফা বিশ্বকাপে ২য় বারের মতো শিরোপা এনে দিয়েছেন। প্রথম খেলায় মেক্সিকোর বিরুদ্ধে পেলে প্রথম গোল করেছিলেন। দ্বিতীয় গোল করে চেকোস্লোভাকিয়ার বিরুদ্ধে দূরপাল্লার শট নিতে গিয়ে আঘাত পেয়েছিলেন। ফলে তাকে পরবর্তীতে প্রতিযোগিতার বাকি খেলায় অংশগ্রহণ করা থেকে বিরত থাকতে হয়েছিল। আয়মোরে প্রতিযোগিতায় দলের একমাত্র পরিবর্তন হিসেবে আমারিলদোকে মাঠে নামিয়েছিলেন। ফাইনালে পুনরায় প্রতিপক্ষরূপে চেকোস্লোভাকিয়ার বিপক্ষে গ্যারিঞ্চার সাফল্যে দল ৩–১ গোলে জয়লাভ করেছে।

এছাড়াও তিনি বাঙ্গু, পালমেইরাস, পোর্তুগেসা, বোতাফোগো, সাও পাওলো, গালিসিয়া এবং পানাথিনাইকোস দলের কোচে দায়িত্ব পালন করেছিলেন।

মোরেইরা ব্রাজিল জাতীয় দলের হয়ে ৬১ ম্যাচে ম্যানেজারের দায়িত্ব পালন করেছিলেন। এতে দলটি ৩৭ খেলায় জয়, ৯ ড্র এবং ১৫ খেলায় পরাজিত হয়েছিল। বিশ্বকাপ জয়ের পাশাপাশি কানারিনিয়ো নামে খ্যাত ব্রাজিল জাতীয় ফুটবল দলকে ১৯৬১ এবং ১৯৬২ সালের তাকা ওসওয়ালদো ক্রুজ, ১৯৬১ এবং ১৯৬৬ সালে তাকা বেরনার্দো ও'হিগিন্স, ১৯৬৩ সালে রোকা কাপ এবং ১৯৬৭ সালে তাকা রিউ ব্রাঙ্কো জয়ে সহায়তা করেছিলেন।

অর্জন 
 ফিফা বিশ্বকাপ: ১৯৬২
 তাকা ওসওয়ালদো ক্রুজ: ১৯৬১, ১৯৬২
 তাকা বেরনার্দো ও'হিগিন্স: ১৯৬১, ১৯৬৬
 রোকা কাপ: ১৯৬৩
 তাকা রিউ ব্রাঙ্কো: ১৯৬৭

তথ্যসূত্র

বহিঃসংযোগ 

 
 
 
 

১৯১২-এ জন্ম
১৯৯৮-এ মৃত্যু
ব্রাজিলীয় ফুটবলার
ব্রাজিলের আন্তর্জাতিক ফুটবলার
ব্রাজিলীয় ফুটবল ম্যানেজার
ব্রাজিল জাতীয় ফুটবল দলের ম্যানেজার
ফিফা বিশ্বকাপ বিজয়ী ম্যানেজার
সোসিয়েদাদে এস্পোর্তিভা পালমেইরাসের খেলোয়াড়
ফ্লুমিনেন্সে ফুটবল ক্লাবের খেলোয়াড়
ফুটবল গোলরক্ষক
পর্তুগালে ব্রাজিলীয় প্রবাসী ক্রীড়াবিদ
ব্রাজিলীয় পুরুষ ফুটবলার
পুরুষ ফুটবল গোলরক্ষক
বোতাফোগো রেগাতাস ফুটবলের খেলোয়াড়
আখড়াই গান

আখড়াই গান অষ্টাদশ শতকের শেষে এবং ঊনবিংশ শতাব্দীর গোড়ায় ভারতের পশ্চিমবঙ্গ রাজ্যে প্রচলিত একটি বিশেষ রীতির জনপ্রিয় গান। কুলুইচন্দ্র সেন এবং রামনিধি গুপ্ত এই নতুন রীতির গানের প্রবর্তক। রাজা নবকৃষ্ণ ছিলেন এই রীতির পৃষ্ঠপোষক।

অষ্টাদশ শতকে বাংলা গানের যে ধারাগুলি বিশেষ প্রাণবন্ত হয়ে উঠেছিল তাদের মধ্যে অন্যতম একটি হলো আখড়াই গান। মনে করা হয় সেন রাজাদের আমলে নৃত্যগীত সহযোগে যে শাস্ত্রীয় গীতের প্রচলন ছিল তারই একটি শাখা 'আখড়াই' নামে পরিচিত হয়েছিল। অন্যমতে, 'গীতগোবিন্দে' উল্লিখিত 'প্রবন্ধম্' শৈলী নানা বিবর্তনে নাটগীতি থেকে আখড়াই গান এর রূপ নিয়েছে। আবুল ফজলের 'আইন ই আকবরী' থেকেও জানা যায় যে গায়ক বাদক ও নর্তক দের যৌথ সম্প্রদায় কে 'আখড়া' বলা হত। শাস্ত্রীয় তাল সমন্বিত প্রেমগীতিই পরিবেশন করতেন তারা। এই আখড়াই সঙ্গীতই কালক্রমে স্বভাব কবিদের জীবিকা অর্জনের উপায় হিসেবে 'কবির লড়াই' তথা কবিগানের জন্ম দিয়েছে।

কবি ঈশ্বর চন্দ্র গুপ্ত তার 'সংবাদ প্রভাকর' পত্রিকার ১২৬০ বঙ্গাব্দের শ্রাবণ-ভাদ্র সংখ্যায় লিখেছেন যে প্রায় দেড় শত বৎসর পূর্বে শান্তিপুরের ভদ্র সন্তানেরা আখড়াই গানের সৃষ্টি করেন। অর্থাৎ আখড়াই প্রায় তিনশত বৎসরেরও বেশি পুরনো সঙ্গীত ধারা। অষ্টাদশ শতকে আখড়াই গানের দুটি শাখা ছিল- একটি খেউর, এবং অন্যটি প্রভাতী। খেউর ছিল অত্যন্ত অশ্লীল, প্রভাতীও সুশ্রাব্য ছিল না। মনে করা হয় গৌড়বঙ্গ উদ্ভূত হয়ে, শান্তিপুর-কৃষ্ণনগর অঞ্চলে অবস্থিতির পর অষ্টম শতকে চুঁচুড়া হয়ে আখড়াই গান কলকাতায় প্রবেশ করে। কলকাতায় প্রবেশ করার পর আখড়াই গানকে অনেকটা শালীন করে তোলা হয় এবং সেইসঙ্গে ভবানী বিষয়ক এক নতুন অংশ এর সঙ্গে জুড়ে দেওয়া হয়। আখড়াই গানের প্রতিযোগিতা হত,তবে কবির দলের মতো উত্তর প্রত্যুত্তর ছিল না। আখড়াই থেকে পরে হাফ-আখড়াই নামে আর এক শ্রেণীর গীতধারার উদ্ভব হয়।

আখড়াই গানে ঢোল, কাঁসি প্রভৃতি দেশীয় বাদ্যযন্ত্র বাজানো হতো। চুঁচুড়া অঞ্চলে ঢোল-কাঁসি থেকে হাঁড়ি-কলসি মিলিয়ে মোট বাইশ রকমের বাদ্যযন্ত্র ব্যবহার করা হতো। সেই জন্য সেখানকার দলের নাম হয়েছিল 'বাইশেরা'।

রামনিধি গুপ্ত(নিধুবাবু) ও তার আত্মীয় কুলুই চন্দ্র সেন আখড়াই গানের সংশোধন করেন। পরে ছাপরা থেকে ফিরে এসে নিধুবাবুও ভদ্র আখড়াই গান শেখানোর জন্য কলকাতায় এক আখড়াই শিক্ষাকেন্দ্র খোলেন। এছাড়াও কলকাতার শৌখিন ব্যক্তিদের কেউ কেউ আরো কয়েকটি আখড়াই শিক্ষাকেন্দ্র খোলেন। নিধুবাবুর প্রভাবে টপ্পার গায়ন রীতি এবং তানপুরা, বেহালা, সেতার, বীণা, বাঁশি, জলতরঙ্গ, ঢোল প্রভৃতি বাদ্যযন্ত্রের সমাহারে বিভিন্ন রাগ রাগিনী তে বাজানো সাজের বাজনা বা অর্কেস্ট্রা এই গানে স্থান করে নেয়। এইভাবে আখড়াই গান উচ্চাঙ্গের বৈঠকী গানে পর্যবসিত হয়। আখড়াই গানে রামনিধি গুপ্ত বা নিধুবাবুই শ্রেষ্ঠ শিল্পী।

আখড়াই এর ভবানী বিষয়ক অংশে পার্বতী সম্পর্কিত গান, খেউড়ে লৌকিক প্রেমের তীব্র মিলন আকাঙ্ক্ষা এবং প্রভাতীতে রজনি প্রভাতের অবসন্নতা জনিত বেদনার গান গাওয়া হতো। প্রতি অংশে মহড়া, কিতেন আর অন্তরা থাকতো। গানগুলি মূলত পয়ার ত্রিপদীতে রচিত হতো। উনিশ শতকের মাঝামাঝি পর্যন্ত আখড়াই গান বেশ জনপ্রিয় ছিল। তারপর অন্যান্য গানের স্রোতে এটি হারিয়ে যেতে বসে।

আরও দেখুন 
 ধামাইল গান / নাচ
 কবিগান

তথ্যসূত্র 

বাঙালি সংস্কৃতি
পশ্চিমবঙ্গের সংস্কৃতি
বাংলাদেশের লোকসংগীত
পল্লীগীতি
পশ্চিমবঙ্গের লোকসংগীত
তাপস বৈশ্য

তাপস কুমার বৈশ্য (জন্ম: ২৫ ডিসেম্বর, ১৯৮২) সিলেট জেলায় জন্মগ্রহণকারী বাংলাদেশের একজন ক্রিকেটার। তিনি তার সময়কালের অন্যতম সেরা পেস বোলার ছিলেন। টেস্ট ক্রিকেটে তাপস বৈশ্য ৩৬ উইকেট লাভ করেছেন যদিও এই উইকেট প্রাপ্তিতে তাকে গড়ে প্রায় ৬০ রান করে দিতে হয়েছে। মাশরাফি বিন মর্তুজা, শাহাদাত হোসেনের ন্যায় বাংলাদেশী ফাস্ট বোলারদের কাছাকাছি তার অবস্থান। তার সেরা বোলিং বিশ্লেষণ হচ্ছে ৭২ রানের বিনিময়ে ৪ উইকেট লাভ। ২০০২-০৩ মৌসুমে বাংলাদেশ ক্রিকেট দলের ওয়েস্ট ইন্ডিজ সফরে তিনি এ কৃতিত্ব দেখিয়েছিলেন। ব্যাটিংয়েও তার দুইবার অর্ধ-শতক রানের ইনিংস রয়েছে।

বহিঃসংযোগ 

 ক্রিকইনফো প্রোফাইল

বাংলাদেশী ক্রিকেটার
১৯৮২-এ জন্ম
জীবিত ব্যক্তি
বাংলাদেশের টেস্ট ক্রিকেটার
বাংলাদেশের একদিনের আন্তর্জাতিক ক্রিকেটার
বাংলাদেশী হিন্দু
২০০৩ ক্রিকেট বিশ্বকাপের ক্রিকেটার
২০০৭ ক্রিকেট বিশ্বকাপের ক্রিকেটার
সিলেট বিভাগের ক্রিকেটার
মার্কিন যুক্তরাষ্ট্রে বাংলাদেশী অভিবাসী
সিলেট বিভাগ থেকে আগত ক্রিকেটার
রংপুর রাইডার্সের ক্রিকেটার
আবাহনী লিমিটেডের ক্রিকেটার
প্রাইম ব্যাংক ক্রিকেট ক্লাবের ক্রিকেটার
আইসিএল বাংলাদেশ একাদশের ক্রিকেটার
ঢাকা ওয়ারিয়র্সের ক্রিকেটার
বাংলাদেশ পূর্বাঞ্চলের ক্রিকেটার
ঢাকা বিভাগের ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
দ্য হবিট

দ্য হবিট (ইংরেজি: The Hobbit), জে. আর. আর. টলকিন এর শিশু সাহিত্য এবং কল্পকাহিনীর উপন্যাস।এটি ২১ সেপ্টেম্বর ১৯৩৭ সালে প্রকাশিত ,যা সমালোচকদের প্রশংসা লাভ কর, কার্নেগী পদক জন্য মনোনীত হয় এবং শ্রেষ্ঠ কিশোরী কথাসাহিত্য জন্য নিউ ইয়র্ক হেরাল্ড ট্রিবিউন পুরস্কার লাভ করে।বইটি এখনও জনপ্রিয় এবং শিশু সাহিত্যে একটি ক্লাসিক বই হিসাবে স্বীকৃত।আজ অবধি সারা পৃথিবীতে ৫০ টিরও বেশি ভাষায় বইটি অনূদিত হয়েছে।

বাংলা ভাষায় বইটির অনুবাদ প্রকাশিত হয় ২০১৫ সালে। অনুবাদ করেছেন মহিউল ইসলাম মিঠু।

কাহিনী সংক্ষেপ 
একজন হবিট শান্তি প্রিয় জীবনে ভালো আছে,হঠাৎ আগমন ঘটে একজন যাদুকর এর যাকে আমরা এই বইয়ে দেখি গ্যান্ডালফ হিসেবে যে হবিট কে রাজি করায় অ্যাডভেঞ্চার করাতে তাদের সাথে আছে অদ্ভুত আরও ১২ জন বামন। যারা যুদ্ধে উস্তাদ আর একান্ত ই পর্বতের রাজা থরিনের প্রিয় দল।এই ১৪ জনের দল বের হচ্ছে থরিনের রাজ্য ফিরে পাবার জন্য,আর সেখানেই অপেক্ষা করছে এই ১৪ জনের জন্য ভয়াংকর সব যুদ্ধ আর দৈত্য দানব। পথি মধ্যে আছে বিশাল আকাড় মার্কশা, আছে গবলিন এবং অদ্ভুত যত ভয়ংকর প্রাণীদের সাথে যুদ্ধ। বন্ধু হিসেবে আসে মহাঈগল, ভাল্লুক রূপে এক বেয়র্ন। তার পর শুরু হয় ড্রাগনের সাথে যুদ্ধ।

তথ্যসূত্র

১৯৩৭-এর উপন্যাস
ব্রিটিশ উপন্যাস
জনপ্রিয় সংস্কৃতিতে ড্রাগন
ইংরেজি উপন্যাস
কাল্পনিক উপন্যাস
চলচ্চিত্রে অভিযোজিত শিশুদের বই
শিশুতোষ কল্প-উপন্যাস
পাঁচালি গান

পাঁচালি গান বাংলার প্রাচীন লৌকিক সংগীতগুলোর অন্যতম। এই গান প্রধাণতঃ সনাতন ধর্মীদের বিবিন্ন আখ্যান বিষয়ক বিষয়বস্তু সংবলিত ও তাদের তুষ্টির জন্য পরিবেশিত হয়। লক্ষীকান্ত বিশ্বাস কর্তৃক এই গান সর্বাপ্রথম প্রচলিত হওয়ায় তাকেই এর স্রষ্টা বলে গণ্য করা হয়।

নামকরণ 
"প্যাঁচাল" শব্দটি থেকে "পাঁচালি" শব্দটির উৎপত্তি হয়েছে বলে ধারণা করা হয়।

প্রচলিত অঞ্চল 
এই গান / নাচ বাংলাদেশের বৃহত্তর কুষ্টিয়া, যশোর অঞ্চলেই অধিক পরিচিত। এই এলাকাগুলো ছাড়াও উত্তর বঙ্গ এবং দক্ষিণ বঙ্গের কিছু এলাকায় এর প্রসার রয়েছে। এছাড়াও ভারতের পশ্চিমবঙ্গ অঞ্চলে আদিকাল থেকেই এর প্রচলন পরিলক্ষিত হয়।

বিশেষত্ব 
এই গানের বিশেষত্বগুলো হলো:
 আখ্যানমূলক; এখানে কোনো ঘটনা বর্ণনা করা হয়।

একটি জনপ্রিয় পাঁচালি গান 
"এক ব্রহ্ম বিনে আর দুই ব্রহ্ম নাই ।
সকলের কর্তা এক নিরঞ্জন গোঁসাই ।।
ব্রহ্মা-বিষ্ণু-মহেশ্বর যার নাম জপে ।
অনন্ত ব্রহ্মাণ্ড যার এক লোমকূপে ।।
যেই নিরঞ্জনের নাম বিসমিল্লা কয় ।
বিষ্ণু আর বিসমিল্লা কিছু ভিন্ন নয় ।।"
---কৃষ্ণহরি (সত্যপীরের পাঁচালি)।

আরও দেখুন 
 ধামাইল গান / নাচ
 কবিগান
 টপ্পা গান
 আখড়াই গান
 সত্যনারায়ণ পাঁচালী

তথ্যসূত্র 

বাঙালি সংস্কৃতি
পশ্চিমবঙ্গের সংস্কৃতি
পল্লীগীতি
পশ্চিমবঙ্গের লোকসংগীত
বাংলাদেশের লোকসংগীত
কোষ ঝিল্লি

প্রোটোপ্লাজমের বাইরে তিন স্তরের যে স্থিতিস্থাপক পর্দা থাকে তাকে কোষঝিল্লি বা কোষপর্দা বলে। কার্ল নাগেলি ১৮৫৫ সালে একে প্লাজমামেমব্রেন (Plasma Membrane) নামকরণ করেন। এরপর ১৯৩১ সালে  জে. কিউ. প্লাওয়ার প্লাজমালেমা (Plasmalemma) নামটি ব্যবহার করেন। প্রাণীকোষে কোষঝিল্লি সবচেয়ে বাইরের স্তর কিন্তু উদ্ভিদকোষে এটি কোষ প্রাচীর ও সাইটোপ্লাজমের মাঝে অবস্থান করে। তিনটি স্তর দিয়ে গঠিত । বিভিন্ন প্রকার কোষে যত প্রকার ঝিল্লি থাকে তাদের সকলেরই মৌলিক গঠন ত্রিস্তর বিশিষ্ট একক ঝিল্লি, বিজ্ঞানী রবার্টসনের ভাষায় ইউনিট মেমব্রেন (Unit Membrane)।

গঠন

বর্তমানে কোষ ঝিল্লির গঠন ব্যাখ্যা করার জন্য সর্বোত্তম মতবাদ হল ক্যালিফোর্নিয়া বিশ্ববিদ্যালয়-এর বিজ্ঞানী সিঙ্গার ও নিকোলসন কর্তৃক প্রদত্ত তরল মোজাইক মতবাদ বা ফ্লুইড মোজাইক মডেল। তাদের কথায় "প্রোটিনের শৈলশিরা লিপিডের মহাসমুদ্রে ভাসমান।"

ত্রিস্তরী কোষ ঝিল্লিতে মাঝের পাতলা স্তরে লিপিড থাকে এবং দুই পাশে প্রোটিনে পুরু স্তর থাকে। লিপিড স্তর 35Å পুরু। এবং দুই পাশের প্রোটিন স্তর 20Å পুরু। পুরো প্লাজমা ঝিল্লির বেধ 75Å (20+35+20=75)। প্লাজমা ঝিল্লিতে ক্ষুদ্র ক্ষুদ্র 8-50Å ব্যাস বিশিষ্ট ছিদ্র থাকে। কোষ ঝিল্লিতে বেশি জল থাকে না। এতে লিপিডের পরিমাণ ৪০%, প্রোটিন ৫৫% ও শর্করা ৫% মতো থাকে। এখানে কোলেস্টেরল, ফসফোলিপিড, গ্লাইকোলিপিড ও গ্লাইকোপ্রোটিন-এর আধিক্য লক্ষ্য করা যায়।

লিপিড স্তর

লিপিড স্তরকে দুটি উপস্তরে ভাগ করা যায়, যাতে জলাকর্ষী বা হাইড্রোফিলিক প্রান্ত বাইরের দিকে ও জলবিকর্ষী বা হাইড্রোফোবিক প্রান্ত ভিতরের দিকে থাকে। ফসফোলিপিডের ফ্যাটি অ্যাসিডের দুটি চেন হাইড্রোফোবিক প্রান্তে অবস্থান করে। স্তরের মাঝে মাঝে কোলেস্টেরল অণু উপস্থিত থাকে।

লিপিড স্তরে লিপিড অণুর ফ্লিপ-ফ্লপ চলন দেখা যায়, যাতে ফ্লিপেজ নামক একটি উৎসেচক সাহায্য করে। এছাড়া লিপিড অণু নিজ অক্ষের চারপাশে ঘুরতে পারে ও নিজের স্থান পরিবর্তন করতে পারে। এছাড়া ফ্লেকশন নামের একপ্রকার চলন দেখা যায়, যাতে ফ্যাটি অ্যাসিডের চেনগুলি আকর্ষণ বলের প্রভাবে চালিত হয়।

প্রোটিন স্তর
প্রোটিন স্তরে তিন রকমের প্রোটিন দেখা যায়:

বিবিধ সংস্করণ
 অ্যাক্সোলেমা: স্নায়ুকোষের কোষ ঝিল্লি
 সারকোলেমা: পেশিকোষের কোষ ঝিল্লি
 ঊলেমা: ঊসাইট কোষের কোষ ঝিল্লি (অপরিণত ডিম্বকোষ)

কাজ
 কোষের জীবিত পদার্থকে বাইরের পরিবেশ থেকে রক্ষা করে।
 কোষকে নির্দিষ্ট আকৃতি প্রদান করে।
 কোষের জন্য অভিস্রবণ পর্দা হিসেবে কাজ করে।
 কোষে কোনো বস্তুর বহির্গমন এবং অন্তর্গমন নিয়ন্ত্রণ করে। (পিনোসাইটোসিস, ফ্যাগোসাইটোসিস)
 ব্যাপন এবং অভিস্রবণ পদ্ধতিতে সাহায্য করে।
 বিভিন্ন কোষ অঙ্গাণু এবং নিউক্লিয় পর্দা উৎপাদনে সাহায্য করে।
 হরমোন সংগ্রাহক হিসেবে কাজ করে।
 স্নায়ু কোষ এবং পেশি কোষে উদ্দীপনা পরিবহনে সাহায্য করে।
 কোষের অ্যান্টিজেন ধর্মের পরিচয় বহন করে।

আরও দেখুন 
ফ্লুইড মোজাইক মডেল

তথ্যসূত্র

বহিঃসংযোগ 

 Lipids, Membranes and Vesicle Trafficking - The Virtual Library of Biochemistry and Cell Biology
 Cell membrane protein extraction protocol
 Membrane homeostasis, tension regulation, mechanosensitive membrane exchange and membrane traffic
 3D structures of proteins associated with plasma membrane of eukaryotic cells
Lipid composition and proteins of some eukariotic membranes

কোষ জীববিজ্ঞান
কোষ
ঝিল্লি জীববিজ্ঞান
অঙ্গাণু
ঘাটু গান

ঘাটু গান পশ্চিমবঙ্গের নদী অঞ্চল ও  বাংলাদেশের হাওড় অঞ্চলের একটি বিলুপ্তপ্রায় পল্লী সঙ্গীত বিশেষ। ঘাটে নৌকা ভিরিয়ে এই গান গাওয়া হয় বলে একে ঘাটু গান বলে। এখনো ময়মনসিংহের বিভিন্ন অঞ্চল যেমন ঈশ্বরগঞ্জ,  নেত্রকোনার কেন্দুয়া এবং সিলেটের কিছু এলাকায় ঘাটুগানের নাম শোনা যায় মুখে মুখে। এটি মূলত একপ্রকার প্রণয়-গীতি। যৌনসংস্রবের জন্য এটি তার জনপ্রিয়তা হারায়। 

অঞ্চলভেদে ‘ঘাটু’ শব্দটির উচ্চারণগত ভিন্নতা পরিলক্ষিত হয়; এই শব্দটি "ঘাঁটু", "ঘেটু", "ঘেঁটু", "গেন্টু", "ঘাডু", "গাড়ু", "গাঁটু", "গাডু" প্রভৃতি বলা হয়। যেমন: নেত্রকোণা অঞ্চলে ‍এটি ‘গাডু’ নামেই পরিচিত, তবে শিক্ষিতজনরা ‘ঘাটু’ বলেন; আবার, সুনামগঞ্জ অঞ্চলে ‍একে ‘ঘাডু’ বলে।

ইতিহাস 
ষোড়শ শতকের শেষের দিকে ঘাটু গানের প্রচলন হয় বলে মনে করা হয়। অধিকাংশ গবেষকের ধারণা, শ্রীকৃষ্ণের প্রেম-মগ্ন কোন এক ভক্ত রাধা সেজে কৃষ্ণের অপেক্ষায় ছিলো, তখন তার কিছু ভক্ত গড়ে ওঠে; তখন এই ভক্তদের মধ্য হতে ছেলেশিশুদের রাধার সখী সাজিয়ে নেচে নেচে বিরহ সংগীত পরিবেশন করা হয় এবং এভাবেই প্রচলন ঘটে ঘাটু গানের।

নামকরণ 
ঘাট শব্দটি থেকে 'ঘাটু' শব্দটি এসেছে বলে মনে করা হয়; কারণ গান পরিবেশন ঘাটে নৌকা ভিড়িয়ে পরিবেশন করা হতো। একে অনেকে 'ঘাটের গান'-ও বলে।

প্রচলিত অঞ্চল 
এটি বাংলাদেশের ভাটি অঞ্চলের গান বলে পরিচিত। এই গান বৃহত্তর ময়মনসিংহের পূর্বাঞ্চল, বৃহত্তর কুমিল্লার উত্তরাঞ্চল ও সিলেট বিভাগের হাওর এলাকায় প্রচলিত।

বিশেষত্ব 
 বালকদের পরিবেশনা: নারীবেশে সুদর্শী কিশোর বালক নৃত্য করে ঘাটু গান পরিবেশন করে।
 বংশ পরম্পরার পরিবেশক; এই গানের শিল্পীরা বংশ-পরম্পরায় ঘাটু গান গেয়ে থাকে।
 বর্ষাকালীন পরিবেশনা; এই গান বর্ষাকালে পরিবেশন করা হয়।
 নৌকা সংশ্লিষ্ট পরিবেশনা; এই গানের আসর নৌকায় বসতো।

ঘেটুপুত্র কমলা 

উপন্যাসিক হুমায়ুন আহমেদ কর্তৃক রচিত উপন্যাস ঘেটুপুত্র কমলা। এ উপন্যাসটিকে কেন্দ্র করে উপন্যাসিক নিজেই একটি চলচ্চিত্র পরিচালনা করেন যার কেন্দ্রীয় চরিত্র একজন ঘাটুছেলে। যার নাম কমলা। অবশেষে জমিদারের যৌনসঙ্গী হওয়ায় তারই স্ত্রীর ঈর্ষায় প্রাণ হারায় কিশোর কমলা।

একটি জনপ্রিয় ঘাটু গান 
আমার মনের বেদনা
সে বিনে কেউ জানে না
কালা যখন বাঁজায় বাঁশি
তখন আমি রান্তে বসি
বাঁশির সুরে মন উদাসী
ঘরে থাকতে পারি না
আমার মনের বেদনা
সে বিনে কেউ জানে না।

আরও দেখুন 
 ধামাইল গান / নাচ
 কবিগান
 টপ্পা গান
 আখড়াই গান
 পাঁচালি গান

তথ্যসূত্র

বহিঃসংযোগ
 ২৩ সেপ্টেম্বর ২০১২ তারিখে "দৈনিক কালেক কন্ঠ" পত্রিকায় "ঘাটু গান" সম্পর্কে প্রকাশিত একটি প্রতিবেদন 

বাঙালি সংস্কৃতি
পশ্চিমবঙ্গের সংস্কৃতি
পল্লীগীতি
পশ্চিমবঙ্গের লোকসংগীত
বাংলাদেশের লোকসংগীত
সিলেটের গান
সিলেটের নৃত্য
সিলেটি সংস্কৃতি
বাংলাদেশী সংস্কৃতি
বাংলাদেশের শিল্পকলা
চন্দ্রনাথ মন্দির

বাংলাদেশের চট্টগ্রাম এর উত্তর-পূর্বে চন্দ্রনাথ পাহাড়ের উপরে অবস্থিত চন্দ্রনাথ মন্দির অন্যতম বিখ্যাত শক্তিপীঠ। চট্টগ্রাম অপরূপ প্রাকৃতিক সৌর্ন্দয্যের লীলাভূমি। এখানের সর্বোচ্চ পাহাড় চুড়ায় অবস্থিত চন্দ্রনাথ মন্দির। এখানে হিন্দু পবিত্র গ্রন্থ অনুসারে সতী দেবীর দক্ষিণ হস্তার্ধ পতিত হয়েছিল।

গুরুত্ব 
সত্য যুগে দক্ষ যজ্ঞের পর দেবী সতী  যজ্ঞকুণ্ডে দেহত্যাগ করলে মহাদেব সতীর মৃতদেহ কাঁধে নিয়ে বিশ্বব্যাপী প্রলয় নৃত্য শুরু করলে বিষ্ণু সুদর্শন চক্র দ্বারা সতীর মৃতদেহ খণ্ডিত করেন। এতে দেবী সতীর দেহখন্ডসমূহ ভারতীয় উপমহাদেশের বিভিন্ন স্থানে পতিত হয় এবং এ সকল স্থানসমূহ শক্তিপীঠ হিসেবে পরিচিতি পায়।

ইতিহাস 
রাজমালা অনুসারে প্রায় ৮০০ বছর পূর্বে গৌরের বিখ্যাত আদিসুরের বংশধর রাজা বিশ্বম্ভর সমুদ্রপথে চন্দ্রনাথে পৌঁছার চেষ্টা করেন। ত্রিপুরার শাসক ধন মানিক্য এ মন্দির থেকে শিবের মূর্তি তার রাজ্যে সরিয়ে নেয়ার অপচেষ্টা করে ব্যর্থ হন।
বিভিন্ন তথ্য অনুসারে এখানের ইতিহাস সম্পর্কে নানা ধরনের তথ্য জানা যায়। প্রাচীন নব্যপ্রস্তর যুগে চট্টগ্রামে মানুষের বসবাস শুরু হয় বলে ধারণা করা হয়। এখান থেকে আবিষ্কৃত প্রস্তর যুগের হাতিয়ার গুলো তারই স্বাক্ষর বহন করে। ইতিহাস থেকে যতটুকু জানা যায়, ৬ষ্ঠ ও ৭ম শতাব্দীতে সম্পূর্ণ চট্টগ্রাম অঞ্চল আরাকান রাজ্যের অধীনে ছিল। এর পরের শতাব্দীতে এই অঞ্চলের শাসনভার চলে যায় পাল সম্রাট ধর্মপাল দ্বারা এর হাতে (৭৭০-৮১০ খ্রি.)। সোনারগাঁও এর সুলতান ফখরুদ্দীন মুবারক শাহ্ (১৩৩৮-১৩৪৯ খ্রি.) ১৩৪০ খ্রিষ্টাব্দে এ অঞ্চল অধিগ্রহণ করেন। পরবর্তীতে ১৫৩৮ খ্রিষ্টাব্দে সুর বংশের শের শাহ্ সুরির নিকট বাংলার সুলতানি বংশের শেষ সুলতান সুলতান গীয়াস উদ্দীন মুহাম্মদ শাহ্ পরাজিত হলে হলে এই এলাকা আরাকান রাজ্যের হাতে চলে যায় এবং আরাকানীদের বংশধররা এই অঞ্চল শাসন করতে থাকেন। পরবর্তীতে পর্তুগীজরাও আরাকানীদের শাসনকাজে ভাগ বসায় এবং ১৫৩৮ খ্রি: থেকে ১৬৬৬ খ্রি. পর্যন্ত এই অঞ্চল পর্তুগীজ ও আরাকানী বংশধররা একসাথে শাসন করে। প্রায় ১২৮ বছরের রাজত্ব শেষে ১৬৬৬ খ্রি. মুঘল সেনাপতি বুজুর্গ উমেদ খান আরাকানীদের এবং পর্তুগীজদের হটিয়ে এই অঞ্চল দখল করে নেন।

শিব চতুর্দশী মেলা 
এই মন্দিরে প্রতিবছর শিবরাত্রি তথা শিবচতুর্দশী তিথিতে বিশেষ পূজা হয়; এই পূজাকে কেন্দ্র করে সীতাকুণ্ডে বিশাল মেলা হয়। সীতাকুন্ড চন্দ্রনাথ পাহাড় এলাকা বসবাসকারী হিন্দু ধর্মাবলম্বীরা প্রতি বছর বাংলা ফাল্গুন মাসে (ইংরেজি ফেব্রুয়ারি-মার্চ মাস) বড় ধরনের একটি মেলার আয়োজন করে থাকে। যেটি শিবচতুর্দশী মেলা নামে পরিচিত। এই মেলায় বাংলাদেশ, ভারতসহ পৃথিবীর বিভিন্ন দেশ থেকে অসংখ্য সাধু-সন্ন্যাসী নারী-পুরুষ যোগদান করেন।এই মেলা দোলপূর্ণিমা পর্যন্ত স্থায়ী থাকে। প্রতি বছর পবিত্র এই তীর্থস্থানে মেলা কমিটির ধারণা করে থাকেন ১০-২০ লক্ষাধিক তীর্থযাত্রীর আগমণ ঘটে।

চিত্রশালা

তথ্যসূত্র

বহিঃসংযোগ

বাংলাদেশের হিন্দু মন্দির
হিন্দু তীর্থ
সীতাকুণ্ড উপজেলা
চট্টগ্রাম জেলার হিন্দু মন্দির
বাংলাদেশের হিন্দু তীর্থস্থান
শক্তিপীঠ
চট্টগ্রাম জেলার দর্শনীয় স্থান
১২শ শতাব্দীর হিন্দু মন্দির
চট্টগ্রাম বিভাগের হিন্দু মন্দির
চট্টগ্রামের দর্শনীয় স্থান
পাশুপত

হিন্দু পৌরাণিক কাহিনী অনুযায়ী পাশুপতাস্ত্র (IAST: Pāśupatāstra, সংস্কৃত: पाशुपतास्त्र) একটা অর্ধচন্দ্রাকৃতি বিধংসী অস্ত্র, যেটি মন, চোখ, কথা অথবা ধনুকের দ্বারা নিক্ষেপ করা যায়। এটি কালী এবং শিবের ব্যক্তিগত অস্ত্র। এটি বাংলায় পশুপত অস্ত্র নামেও পরিচিত। একমাত্র মহারথীরাই মহারথীদের বিরুদ্ধে ব্যবহার করেছিলেন পাশুপতাস্ত্র। কখনো কোনো নিম্ন বর্গীয় সেনা বা যোদ্ধা এই অস্ত্র হানেননি, এমন কি কোনো নিম্ন বর্গীয় সেনা বা যোদ্ধার বিরুদ্ধেও পাশুপতাস্ত্র নিক্ষেপিত হয়নি। পাশুপতাস্ত্র নিক্ষেপিত হলে সমস্তকিছু ধ্বংস করে বিপক্ষের পরাজয় অবসম্ভাবী করে। নেপালের কাঠমান্ডু-তে পশুপতিনাথ মন্দির বলে একটি শিবমন্দির আছে। পাশুপতাস্ত্র এই পশুপতিনাথের-ই অস্ত্র।

ব্যবহারের ইতিহাস 
মহাভারত-এ পাশুপত অস্ত্রের প্রয়োগ দেখা যায়,অর্জুন সিন্ধুরাজ জয়দ্রথের বধ করার জন্য প্রয়োগ করেছিল। কোনো কোনো কাহিনী অনুযায়ী, রামায়ণ-এ রাম রাবনের যুদ্ধের সময় ইন্দ্রজিত ওরফে মেঘনাদ পাশুপতাস্ত্র নিক্ষপ করেন লক্ষ্মণের প্রতি। তবে বাল্মিকি-রামায়ণ-এ বিষয়ে উল্লেখ্য শ্লোকটি অনেকটা নিম্নরূপ।

स संरब्धस्तु सौमित्रिरस्त्रं वारुणमाददे ||
रौद्रं महेंद्रजिद्युद्धे व्यसृजद्युधि विष्ठितः |

স সংরব্ধস্তু সৌমিত্রিরস্ত্রং বারুণমাদেদ।।
রৌদ্রং মহেন্দ্রজিদ্যুদ্ধে ব্যসৃজদ্যুধি বিষ্ঠিতঃ।

অর্থাত, 
উত্তেজিত হয়ে সৌমিত্রী(লক্ষ্মণ) বরুণ প্রদত্ত অস্ত্র যোজনা করলেন।
যুদ্ধবিশারদ মহেন্দ্রজিত রৌদ্রং (রুদ্রদেব প্রদত্ত অস্ত্র) যোজনা করলেন।।

কূর্ম পুরাণ অনুসারে পুরুষ ও দৈত্যদের যুদ্ধের সময় নৃসিংহ অবতার পাশুপতাস্ত্র থেকে এড়িয়ে যেতে পেরেছিলেন। তারকাসুরের তিন পুত্র তারকাক্ষ, কমলাক্ষ ও বিদ্যুন্মালী, যারা এক সঙ্গে ত্রিপুরাসুর বলে পরিচিত, তাদের মহাদেব পাশুপতাস্ত্র নিক্ষেপ করে ধ্বংস করেন। তবে পাশুপত অস্ত্র ধর্মের বিরুদ্ধে নিক্ষেপিত হলে কোনরকম ক্ষতি করেনা। কারণ, এটি ধর্মের রক্ষার জন্যই ব্যবহৃত হতে পারে।

তথ্যসূত্র 

পুরাণ
হিন্দু পুরাণ
হিন্দু পৌরাণিক অস্ত্র
মহাভারত